**Raport për rezultatet e konsultimeve publike**

1. **Titulli i draft aktit**

Projektligj për disa shtesa dhe ndryshime në ligjin nr. 10465, datë 29.9.2011 “Për Shërbimin Veterinar në Republikën e Shqipërisë, i ndryshuar”.

1. **Kohëzgjatja e konsultimeve**

Kohëzgjatja të konsultimeve publike ishte 20 ditë pune nga shpallja.

1. **Metoda e konsultimit**

Në datën 24.11.2019 është zhvilluar një takim konsultativ me të gjitha grupet e interesit. Të pranishëm kanë qënë përfaqësues nga Urdhri Profesional i Mjekut Veterinar, stacionet veterinare, farmacistë veterinar, fermere, veterinere zyrtar dhe privat. Janë diskutuar të gjitha ndryshimet e propozuara në projektligj si dhe janë marrë në konsideratë sugjerimet e bëra. Gjithashtu, nën drejtimin e Ministrit të Bujqësisë, janë zvilluar dy takime me Bordin Strategjik të Ministrisë së Bujqësisë ku janë diskutuar nenet e ndryshuara të propozuara në këtë projektligj dhe struktura e shërbimit veterinar.

Konsultime janë zhvilluar edhe me Agjencinë për Mbështetjen e Vetqeverisjes vendore ku janë diskutuar tranferimi i funksioneve nga njësitë e vetqeverisjes vendore në shërbimin veterinar rajonal. Sugjerimi për përcaktimin me vendim të Këshillit të Ministrave të detyrave dhe bashkëpunimit në zbatim të ligjit për vetqeverisjen vendore është pasqyruar në projektligj.

Projektvendimi është publikuar në Regjistrin Elektronik për Njoftimet dhe Konsultimet <https://konsultimipublik.gov.al/Konsultime/Detaje/273>. Në përfundim të afatit të konsultimit publik nuk ka patur asnjë koment apo sugjerim.

1. **Palët e interesit të përfshira**

Projektvendimi së bashku relacionin shoqërues është konsultuar edhe me palët e interesuara dhe konkretisht:

* Autoritetin Kombëtar të Ushqimit (AKU);
* Agjencinë për Mbështetjen e Vetqeverisjes Vendore;
* Urdhri Profesional i Mjekut Veterinar;
* Klinikat veterinare;
* Farmacistë veterinare;
* Veterinere privat.
1. **Pasqyra e komenteve të pranuara me arsyetimin e komenteve të pranuara/ refuzuara**

|  |  |  |  |  |
| --- | --- | --- | --- | --- |
| Çështja e adresuar | Komenti | Palët e interesuara  | Vendimi (I pranuar/I pranuar pjesërisht/I refuzuar)  | Justifikimi |
|  |  |  |  |  |
| Delegimi klinikave veterinare kryerjen e masave profilaktike  | Detyrat e deleguara nga shërbimi veterinar shtetëror në lidhje me kryerjen e masave profilaktike shtetërore si dhe në lidhje me identifikimin dhe rregjistrimin e kafshëve të vazhdonte të kryhej nga vet ta. | Klinikat veterinare | Refuzuar | Vlerësimi i punës së tyre në lidhje me detyrat e deleguara, rezulton se kryerja e masave profilaktike shtetërore, identifikimi dhe regjistrimi i kafshëve nuk garantohet sipas standardeve dhe strategjive në fuqi në një masë të konsiderueshme. Për këtë qëllim projektligji parashikon kryerjen e shërbimeve në shëndetin e kafshëve nga shërbimi veterinar rajonal. Veterinerët zyrtar që do të kryejnë këto funksione do të jenë më afër fermerit, në çdo njësi administrative, përgjegjës për ofrimin e shërbimit në zbatim të strategjive për sëmundje të ndryshme, mbajtjen nën kontroll të situatës epizootike si dhe të lëvizjes së kafshëve në njësinë ku është  |
| Gjurmueshmëria | Në raste të konstatuar ose të dyshimta për mospërputhje me standardet e sigurisë ushqimore dhe që shkaku mund të jetë kafsha e gjallë, për të vlerësuar shkakun e origjinës, AKU mund të kryejë gjurmin në fermën e kafshëve të gjalla. Në këtë rast, shërbimi veterinar rajonal mbështet AKU-në.  | AKU | Pranuar  |  |
| Kontrolli në PIK | Kalimi i plotë i kompetencave në kontroll dhe vendimmarrje në PIK për ngarkesat me kafshë të gjalla dhe produktetet me origjinë shtazore, jo për konsum njerëzor që importohen, eksportohen ose tranzitohen në territorin e Republikës së Shqipërisë duke riformuluar nenin përkatës për t’ia kaluar këtë kompetencë Autoritetit Kombëtar të Ushqimit, i cili është autoriteti përgjegjës për pikat e inspektimit kufitar. | AKU | Pranuar  |  |
| Inifikimi i shërbimit veterinar në linjë vertikale | Unifikimi i shërbimit veterinar me komandë vertikale do të çonte në realizimin e një kontrolli sa më efektiv në të gjithë zinxhirin ushqimor “nga ferma ne tavoline  | Urdheri i Mjekut Veterinar  | Pranuar  |  |
| Ndarja e kompetencave të shërbimit veterinar shtetëror dhe privat | Ndarje të qartë të kompetencave të shërbimit veterinar shtetëror e atij privat, bazuar mbi standardin: “Kontroll dhe Inspektim i Centralizuar, Shërbim Veterinar i Liberalizuar” | Urdheri i Mjekut Veterinar  | Pranuar |  |
| Përcaktimi me i detyrave dhe bashkëpunimit në zbatim të ligjit për vetqeverisjen vendore | Përcaktimi me Vendim të Këshillit të Ministrave të detyrave dhe bashkëpunimit në zbatim të ligjit për vetqeverisjen vendore është pasqyruar në projektligj.  | Agjencinë për Mbështetjen e Vetqeverisjes vendore | Pranuar |  |